**Hanságliget vízellátó rendszer felújításai, pótlásai**

**Hanságliget vízellátó rendszer 2019. évi felújításai, pótlásai feladatainak végrehajtási összegzése:**

Hanságliget vízellátó rendszer 2019. - 2033. időszakra vonatkozó Gördülő fejlesztési tervében 2019. évi felújításai, pótlásai feladat nem került rögzítésre. A rendszer üzemeltetése során felújítási, pótlási feladatot igénylő állapot nem következett be.

Rendkívüli helyzetből adódó feladatokra elkülönített forrás felhasználásra nem volt szükség.

A tárgyi vízellátó rendszer alább felsorolt felújításait, pótlásait fontossági sorrendben ismertetjük. A felsorolást a legfontosabb tétellel kezdjük.

1. **Rendkívüli helyzetből adódó azonnali források**

A Hanságliget vízellátó rendszer felújításaiként, pótlásaiként az előre nem látható körülmények miatt a rendkívüli helyzetből adódó *azonnali feladatok elvégzésére előzetes költségtervként előirányozható 5 % értéke 850 000 Ft.*

1. **Hanságliget vízműtelep technológiai épület felújítása:**

Az 1980-as években épült Hanságligeti Vízműtelep technológiai épülete az építés óta nem került felújításra. Az épület állaga erősen leromlott. A technológiai épület felújítása esetén energia megtakarítással is számolhatunk.

*A felújítás becsült költsége 3 732 000 Ft, mely az amortizációból biztosítható.*

1. **Hanságliget AK-50 hidroglóbusz felújítása:**

A Hanságligeti 50 m3-es víztorony az 1990-as évek elején épült. Felújítására vélhetően 6-15 éven belül szükség lesz.

*Műszaki tartalom:*

* hidroglóbusz csőszár külső és belső felületeinek gépi csiszolása, felület előkészítése 200 m2
* hidroglóbusz csőszár külső és belső felületeinek korrózióvédelme Rapid cink-kromátos

alapozóval és egykomponensű Dukát fedőréteggel 200 m2

* víztér belső felületének előkészítése, homokszórással 90 m2
* víztér korrózióvédelmének kialakítása Dunaplast Uretal kétkomponensű réteggel

*A felújítás becsült költsége 4 806 000 Ft, mely az amortizációból biztosítható.*

1. **Hanságliget vas- és mangántalanító szűrő töltetcsere**

A vízműtelepen 1 darab a technológiai épületben elhelyezett szűrőtartály biztosítja a nyersvíz vas- és mangántalanítását. A tartályban található kétrétegű szűrő biztosítja a megfelelő szűrés hatékonyságát és a vonatkozó kormányrendeletben foglaltaknak megfelelő vízminőségi határértékek betartását. A töltet kimerülésére 6-15 éven belül számítani kell ezért cseréje indokolt.

*Műszaki tartalom:*

* szűrőréteg kirakodása ø 0,8-4 mm 3 m3
* régi szűrőkavics elszállítatása, ártalmatlanítása 3 m3
* új szűrőréteg elhelyezése ø 0,8-4 mm 3 m3

*A felújítás becsült költsége 4 450 000 Ft, mely az amortizációból biztosítható.*

* 1 év (2020 évben megvalósítandó): 1
* 2-5 év (202-2024 évben megvalósítandó): -
* 6-15 év (2025-2034 évben megvalósítandó): 2, 3, 4